П Р О Т О К О Л   №  39
от заседание на комисия “Бюджет и финанси”,
проведено на  9 октомври 2013 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 

ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител.

Корекции на бюджетните сметки на органи на съдебната власт за 2013 г.

2. ОТНОСНО: Писмо от Прокуратурата на Република България с вх. № 11-03-1069/01.10.2013 г., с искане за корекция на бюджетната сметка по § 10-00 „Издръжка” и по § 02-00 „Други възнаграждения и плащания на персонала” за 2013 г. за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

ОТЛАГА вземането на решение по искането, поради липса на източник на финансиране.

3. ОТНОСНО: Писмо от Главния прокурор на РБ с изх. № 74401/01.10.2013 г. с молба за отпускане на средства за авариен ремонт на помпа за отпадни води в ПД „Изгрев” гр. Бяла.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Прокуратурата на Република България за 2013 г. по § 10-30 „Текущ ремонт” с .... за ремонт на помпа за отпадни води в ПД „Изгрев” гр. Бяла.
Средствата са за сметка на резерва за неотложни и непредвидени разходи по бюджета на съдебната власт за 2013 г.

4. ОТНОСНО: Писмо от Главния прокурор на РБ с изх. № 3829/27.09.2013 г. с молба за отпускане на средства за ремонт на пожароизвестителна техника, изграждане на нови ПИС (пожароизвестителна система) и абонаментна поддръжка на същите.

Комисия „Бюджет и финанси”
Р Е Ш И :

ОТЛАГА вземането на решение до изготвяне на доклад от инж. Димитър Шиклев - гл. експерт „Инвеститорски контрол” в дирекция „Бюджет и финанси” на АВСС.

5. ОТНОСНО: Писма от Софийски градски съд, Окръжен съд гр. Кърджали, Окръжен съд гр. Сливен и Административен съд София – област за осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

ОТЛАГА разглеждането на искането на административните ръководители на Софийски градски съд, Окръжен съд гр. Кърджали, Окръжен съд гр. Сливен и Административен съд София – област за корекция на бюджетните сметки за 2013 г. по § 02-00 „Други възнаграждения и плащания на персонала”, във връзка с изплащането на дължими обезщетения по КТ и ЗСВ, поради рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране.

6. ОТНОСНО: Искане от административния ръководител на Районен съд гр. Бяла Слатина за осигуряване на средства за изпълнение на предписания на ГД „Охрана” към МП.

Комисия „Бюджет и финанси”
Р Е Ш И :

ОТЛАГА вземането на решение по искането, поради липса на средства.

7. ОТНОСНО: Искане от административния ръководител на Районен съд гр. Дулово за осигуряване на средства за закупуване на гориво за отопление до края на годината и изплащане на възнаграждения на вещи лица и съдебни заседатели.

Комисия „Бюджет и финанси”
Р Е Ш И :

ОТЛАГА разглеждането на искането за увеличение на бюджетната сметка на Районен съд гр. Дулово поради рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране.

8. ОТНОСНО: Искане от административния ръководител на Районен съд гр. Златоград за осигуряване на средства за ремонт на фасада и водосточни тръби.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Златоград за 2013 г. по § 10-30 „Текущ ремонт” с .... за ремонт на фасада и водосточни тръби.
Средствата са за сметка на резерва за неотложни и непредвидени разходи по бюджета на съдебната власт за 2013 г.

9. ОТНОСНО: Искане от административния ръководител на Районен съд гр. Козлодуй за осигуряване на средства за закупуване на 15 броя компютърни конфигурации, 3 броя персонални принтери, 5 броя многофункционални устройства, 1 брой персонален UPS и 1 брой UPS за сървър.
Комисия „Бюджет и финанси”
Р Е Ш И :

ПРЕПРАЩА писмо с вх. № 11-07-1397/02.10.2013 г. от Районен съд гр. Козлодуй на КПКИТС за изразяване на становище относно необходимостта от закупуване на 15 броя компютърни конфигурации, 3 броя персонални принтери, 5 броя многофункционални устройства, 1 брой персонален UPS и 1 брой UPS за сървър на обща стойност от ....

10. ОТНОСНО: Писма от председателя на Районен съд гр. Никопол с искане за осигуряване на средства за закупуване на гориво за отопление и текуща издръжка до края на годината.

Комисия „Бюджет и финанси”
Р Е Ш И :

ОТЛАГА разглеждането на искането на административния ръководител на Районен съд гр. Никопол за корекция на бюджетната сметка на съда за 2013 г. по § 10-00 „Издръжка” с .... за закупуване на гориво и с .... за осигуряване на средства за текуща издръжка, поради рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране.

11. ОТНОСНО: Искане от административния ръководител на Районен съд гр. Панагюрище за осигуряване на средства за закупуване на сървър, 15 броя компютърни конфигурации и скенер от висок клас.

Комисия „Бюджет и финанси”
Р Е Ш И :

ПРЕПРАЩА писмо с вх. № 91-00-116/27.09.2013 г. от Районен съд гр. Панагюрище на комисия „Професионална квалификация, информационни технологии и статистика” за изразяване на становище относно необходимостта от закупуване на сървър, 15 броя компютърни конфигурации и скенер от висок клас на обща стойност от ....

12. ОТНОСНО: Искане от административния ръководител на Районен съд гр. Петрич за осигуряване на средства за закупуване на 10 броя компютри, необходими за работата в отделните служби и съдебните зали.

Комисия „Бюджет и финанси”
Р Е Ш И :

ПРЕПРАЩА писмо с вх. № 91-17-1391/01.10.2013 Г. от Районен съд гр. Петрич на КПКИТС за изразяване на становище относно необходимостта от закупуване на 10 /десет/ броя компютри на стойност от ....

13. ОТНОСНО: Искане от административния ръководител на Районен съд гр. Своге за осигуряване на средства за покриване на текущи разходи.

Комисия „Бюджет и финанси”
Р Е Ш И :

ОТЛАГА разглеждането на искането за увеличение на бюджетната сметка на Районен съд гр. Своге поради рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране.

14. ОТНОСНО: Искане от административния ръководител на Районен съд гр. Средец за осигуряване на средства за изплащане на обезщетение по КТ и облекло на съдебен служител, който е замествал завърнал се титуляр.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ОТЛАГА разглеждането на искането на административния ръководител на Районен съд гр. Средец за корекция на бюджетната сметка за 2013 г. по § 02-00 „Други възнаграждения и плащания на персонала” с .... във връзка с изплащането на дължимо обезщетение по КТ, поради рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране.
2. ДАВА СЪГЛАСИЕ за извършване на вътрешно компенсирана промяна по бюджетните сметки на ВСС и Районен съд гр. Средец за 2013 г., с цел осигуряване на средства за изплащане на облекло на съдебен служител, който е замествал завърнал се титуляр.
2.1. НАМАЛЯВА § 10-00 „Издръжка” на Висш съдебен съвет с ....
2.2. УВЕЛИЧАВА § 02-00 „Други възнаграждения и плащания на персонала” с ....

Вътрешно компенсирани промени по бюджетните сметки на органи на съдебната власт за 2013 г.

15. ОТНОСНО: Искане от административния ръководител на Окръжен съд гр. Благоевград за осигуряване на средства за закупуване на токозахранващо устройство (UPS) за захранване на сървърите.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за извършване на вътрешно компенсирана промяна по бюджетната сметка на Окръжен съд гр. Благоевград, както следва:
1. НАМАЛЯВА бюджетната сметка на Окръжен съд гр. Благоевград за 2013 г. по § 53-00 „Придобиване на нематериални дълготрайни активи” с ....
2. УВЕЛИЧАВА бюджетната сметка на Окръжен съд гр. Благоевград за 2013 г. по § 10-00 „Издръжка” с .... за закупуване на токозахранващо устройство (UPS) за захранване на сървърите.

16. ОТНОСНО: Искане от административния ръководител на Софийски градски съд за осигуряване на средства за изплащане на субсидирани такси по чл. 81 от Закона за частните съдебни изпълнители.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА вътрешно компенсирана промяна по бюджетната сметка на Софийски градски съд за 2013 г., с цел осигуряване на средства за изплащане на субсидирани такси по чл. 81 от Закона за частните съдебни изпълнители, както следва:
1. НАМАЛЯВА § 10-00 „Издръжка” със ....
2. УВЕЛИЧАВА § 42-19 „Други текущи трансфери за домакинства” със ....

17. ОТНОСНО: Искания за корекции на бюджетните сметки на органи на съдебната власт за 2013 г. по § 01-00 „Заплати”, § 02-00 „Други възнаграждения и плащания на персонала” и § 10-00 „Издръжка”.

Комисия „Бюджет и финанси”
Р Е Ш И :

Предлага на ВСС да приеме следното решение:
В изпълнение на изискванията на чл. 30, ал. 1 и чл. 31 от ПМС № 1 на Министерски съвет от 09.01.2013 г. за изпълнението на държавния бюджет на Република България 2013 г.
1. НАМАЛЯВА бюджетните сметки на органите на съдебната власт за 2013 г. по § 01-00 „Заплати” с ...., съгласно Приложение № 1.
2. НАМАЛЯВА бюджетните сметки на органите на съдебната власт за 2013 г. по § 10-00 „Издръжка” с ...., съгласно Приложение № 1.
3. УВЕЛИЧАВА бюджетните сметки на органите на съдебната власт за 2013 г. по § 02-00 „Други възнаграждения и плащания на персонала” с ...., съгласно Приложение № 1.

18. ОТНОСНО: Искане от административния ръководител на Районен съд гр. Добрич за осигуряване на средства за изплащане на обезщетения по изпълнителен лист от 22.08.2013 г. издаден от Окръжен съд гр. Добрич, във връзка с решение № 328/11.07.2013 г. по г.д. № 889/2012 г. по описа на Окръжен съд гр. Добрич.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА вътрешно компенсирани промени по бюджетните сметки на Висш съдебен съвет и Районен съд гр. Добрич за 2013 г., с цел осигуряване на средства за изплащане на обезщетение по Закона за отговорността на държавата и общините за вреди, както следва:
1. НАМАЛЯВА § 10-00 „Издръжка” на Висш съдебен съвет с ....
2. УВЕЛИЧАВА бюджетната сметка на Районен съд гр. Добрич по § 10-92 „Глоби, неустойки, наказателни лихви, съдебни обезщетения” с .....

19. ОТНОСНО: Искане от административния ръководител на Районен съд гр. Златоград за осигуряване на средства за отбелязване на 100 годишния юбилей на съда.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да се извърши вътрешно компенсирана промяна по бюджетните сметки на Висш съдебен съвет и Районен съд гр. Златоград за 2013 г. с ...... за отбелязване на 100 годишнината на съда, както следва:
1. НАМАЛЯВА § 10-00 „Издръжка” на Висш съдебен съвет с ....
2. УВЕЛИЧАВА § 10-00 „Издръжка” на Районен съд гр. Златоград с .... с цел осигуряване на средства за отбелязване на 100 годишния юбилей на съда.

20. ОТНОСНО: Искане от административния ръководител на Районен съд гр. Раднево за извършване на вътрешно компенсирана промяна по бюджетната сметка за 2013 г.

Комисия „Бюджет и финанси”
Р Е Ш И :

Приема за сведение писмото от административния ръководител на Районен съд гр. Раднево. Извършването на вътрешно компенсирани промени по подпараграфи, в рамките на § 10-00 „Издръжка” по бюджетната сметка на съда за 2013 г. е от негова компетентност.

Разни.

22. ОТНОСНО: Предложение от и.ф. административния ръководител на Софийска градска прокуратура за смяна на обслужващата банка, считано от 01.01.2014 г., изпратено от Главния секретар на Прокуратура на Република България.

Комисия „Бюджет и финанси”
Р Е Ш И :

1. ДАВА СЪГЛАСИЕ Софийска градска прокуратура да закрие банковите сметки – набирателна, транзитна сметка и сметка за наличности в „УниКредит Булбанк”, считано от 01.01.2014 г.
2. ДАВА СЪГЛАСИЕ банковите сметки – транзитна и сметка за наличности на Софийска градска прокуратура да се обслужват от „Централна Кооперативна Банка” АД, считано от 01.01.2014 г.
3. ВЪЗЛАГА на Елисавета Илиева – Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Софийска градска прокуратура.

23. ОТНОСНО: Предложение от председателя на Районен съд гр. Ямбол за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Ямбол да премине към обслужване по чл. 4, ал. 1 от Закона за ограничаване на плащанията в брой  с 2 /два/ броя ПОС терминални устройства за обслужване на транзитната сметка.
2. УКАЗВА на упълномощените лица да уведомят обслужващата банка на Районен съд гр. Ямбол, във връзка с искането им за монтиране на две ПОС терминални устройства, при спазване изискванията на т. 24 от ДДС № 02/08.03.2012 г.

24. ОТНОСНО: Запитване от главния секретар на Прокуратура на Република България относно действията, които следва да бъдат предприети по възстановяване на липсата по набирателната сметка на Окръжна прокуратура гр. Добрич, и проект на отговор.

Комисия „Бюджет и финанси”
Р Е Ш И :

ОДОБРЯВА изготвения проект на отговор до главния секретар на Прокуратура на Република България.

25. ОТНОСНО: Докладна записка от Елисавета Илиева – Н-к отдел „Счетоводство и методология”, той и Главен счетоводител на ВСС относно неправилно постъпили суми от Районен съд гр. Елена по приходната сметка на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ сумата ... да бъде върната в набирателната сметка на Районен съд гр. Елена – BG 39 CECB 9790 33E6 3371 00 – ЦКБ АД.

26. ОТНОСНО: Определяне на представители за участие в работна група в Министерство на правосъдието, във връзка с необходимостта от създаване на критерии за прилагане на чл. 276, ал. 2 и чл. 291, ал. 2 от ЗСВ.

Комисия „Бюджет и финанси”
Р Е Ш И :

Въпросът не е от компетентността на комисия „Бюджет и финанси”.

27. ОТНОСНО: Извлечение от протокол № 38/30.09.2013 г. от заседание на Комисия по правни въпроси във връзка с писмо от Главния прокурор на РБългария относно определяне на размера на трудовото възнаграждение на магистрат при заместване на административен ръководител, съгласно чл. 168, ал. 7 от ЗСВ.

Комисия „Бюджет и финанси”
Р Е Ш И :

1. В подобни случаи финансовата възможност е в рамките на утвърдените бюджетни средства на съответния орган на съдебната власт.
2. Решението по т. 27 да се изпрати на Комисия по правни въпроси.

28. ОТНОСНО: Извлечение от протокол № 38/30.09.2013 г. от заседание на Комисия по правни въпроси относно писма от председателите на Върховен касационен съд, Окръжен съд гр. Сливен и Районен съд гр. Нови пазар относно проект за изменение и допълнение на Наказателно-процесуалния кодекс.

Комисия „Бюджет и финанси”
Р Е Ш И :

Приема за сведение извлечение от протокол № 38/30.09.2013 г. на Комисия по правни въпроси.

29. ОТНОСНО: Извлечение от протокол № 38/30.09.2013 г. от заседание на Комисия по правни въпроси относно възнаграждения на членове на конкурсна комисия в обявен конкурс за повишаване в длъжност и преместване за заемане на длъжността „прокурор” във Върховна касационна прокуратура.

Комисия „Бюджет и финанси”
Р Е Ш И :

1. Приема за сведение извлечение от протокол № 38/30.09.2013 г. на Комисия по правни въпроси.
2. ОТЛАГА вземането на решение до произнасяне на Върховен административен съд.

30. ОТНОСНО: Извлечение от протокол № 38/03.10.2013 г. от заседание на Висшия съдебен съвет относно подобряване взаимодействието между Комисията по предложенията и атестирането на съдии, прокурори и следователи и останалите комисии към Висшия съдебен съвет.

Комисия „Бюджет и финанси”
Р Е Ш И :

Приема за сведение решение на Висш съдебен съвет по протокол № 38/03.10.2013 г., т. 2.

31. ОТНОСНО: Извлечение от протокол № 35/01.10.2013 г. от заседание на КПКИТС относно осигуряване на техника за видеоконферентни връзки за нуждите на апелативните съдилища.

Комисия „Бюджет и финанси”
Р Е Ш И :

Приема за сведение извлечение от протокол № 35/01.10.2013 г. на КПКИТС.

32. ОТНОСНО: Упълномощаване на г-жа Галина Карагьозова, ръководител на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” осъществяван с финансовата подкрепа на Норвежкия финансов механизъм (НФМ) 2009-2014 г.
Доклад от Красимира Василева – н-к отдел „ЮОДКВСС”, дирекция „Правна”, АВСС.

Комисия „Бюджет и финанси”
Р Е Ш И :

Предлага на ВСС да приеме следното решение:
УПЪЛНОМОЩАВА г-жа Галина Карагьозова – ръководител на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” осъществяван с финансовата подкрепа на Норвежкия финансов механизъм 2009-2014 да сключи договор за извършване на независим финансов одит на проекта.

33. ОТНОСНО: Писмо от Върховен административен съд с изх. № 520/02.10.2013 г. относно месечно трудово възнаграждение съгласно Таблица № 1.

Комисия „Бюджет и финанси”
Р Е Ш И :

ПРЕПРАЩА писмото от Върховен административен съд с изх. № 520/02.10.2013 г. на Комисия по предложенията и атестирането на съдии, прокурори и следователи и Комисия по правни въпроси.

34. ОТНОСНО: Писмо от председателя на Административен съд София-град с вх. № 04-00-080/01.10.2013 г. относно предложение за предоставяне на част от недвижим имот - публична държавна собственост, представляващ: магазин № 1, находящ се в гр. София, ж.к. „Овча купел” - 2, бл. 20.

Комисия „Бюджет и финанси”
Р Е Ш И :

Приема за сведение писмото от председателя на Административен съд София-град с вх. № 04-00-080/01.10.2013 г. относно предложение за предоставяне на част от недвижим имот - публична държавна собственост, представляващ: магазин № 1, находящ се в гр. София, ж.к. „Овча купел” - 2, бл. 20.

35. ОТНОСНО: Справка за действащите договори сключени от ВСС.

Комисия „Бюджет и финанси”
Р Е Ш И :

ВЪЗЛАГА на Главния секретар на ВСС да уведомява комисия „Бюджет и финанси” в едномесечен срок, преди изтичане срока на договорите. 

36. ОТНОСНО: Извлечение от протокол № 33/02.10.2013 г. от заседание на комисия „Международна дейност” относно писмо от Министерство на правосъдието и Въпросник /Схема за оценяване на съдебните системи – цикъл 201-2014 г./ от Европейската комисия за ефективност на правосъдието /CEPEJ/, Съвет на Европа във връзка с Оценка на европейските съдебни системи.

Комисия „Бюджет и финанси”
Р Е Ш И :

ПРЕДОСТАВЯ на комисия „Международна дейност” изготвените отговори на въпросите от Схемата за оценяване на съдебните системи – цикъл 2012-2014 г.

ДОПЪЛНИТЕЛНИ ТОЧКИ:

38. ОТНОСНО: Включване на допълнителни точки към обявения дневен ред за заседанието на ВСС на 10.10.2013 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 10.10.2013 г.

1. Упълномощаване на г-жа Галина Карагьозова, ръководител на Предефиниран проект № 2 „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” осъществяван с финансовата подкрепа на Норвежкия финансов механизъм (НФМ) 2009-2014 г.

2. Допълване на решение на ВСС по протокол № 44/18.10.2012 г., д.т. 9.

39. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 10.10.2013 г. да бъдат включени следните проекти на решения:

1. Корекции на бюджетните сметки на органи на съдебната власт за 2013 г.

1.1. Писмо от Главния прокурор на РБ с изх. № 74401/01.10.2013 г. с молба за отпускане на средства за авариен ремонт на помпа за отпадни води в ПД „Изгрев” гр. Бяла.

1.2. Искане от административния ръководител на Районен съд гр. Златоград за осигуряване на средства за ремонт на фасада и водосточни тръби.

2. Вътрешно компенсирани промени по бюджетните сметки на органи на съдебната власт за 2013 г.

2.1. Искане от административния ръководител на Окръжен съд гр. Благоевград за осигуряване на средства за закупуване на токозахранващо устройство (UPS) за захранване на сървърите.

2.2. Искане от административния ръководител на Софийски градски съд за осигуряване на средства за изплащане на субсидирани такси по чл. 81 от Закона за частните съдебни изпълнители.

2.3. Искания за корекции на бюджетните сметки на органи на съдебната власт за 2013 г. по § 01-00 „Заплати”, § 02-00 „Други възнаграждения и плащания на персонала” и § 10-00 „Издръжка”.

2.4. Искане от административния ръководител на Районен съд гр. Добрич за осигуряване на средства за изплащане на обезщетения по изпълнителен лист от 22.08.2013 г. издаден от Окръжен съд гр. Добрич, във връзка с решение № 328/11.07.2013 г. по г.д. № 889/2012 г. по описа на Окръжен съд гр. Добрич.
2.5. Искане от административния ръководител на Районен съд гр. Златоград за осигуряване на средства за отбелязване на 100 годишния юбилей на съда.

2.6. Искане от административния ръководител на Районен съд гр. Средец за осигуряване на средства за изплащане на облекло на съдебен служител, който е замествал завърнал се титуляр.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ